open-index/open-wikipedia-markdown huggingface dataset:
கடன் வசூல் தீர்ப்பாயம்

வங்கிகள் மற்றும் நிதி நிறுவனங்கள் கடன்களை மீட்பதற்கு (1993 51 ACT) நாடாளுமன்ற சட்டத்தின் கீழ் இந்திய அரசு நிறுவப்பட்டுள்ள அமைப்பே **கடன் வசூல் தீர்ப்பாயம்**. வங்கிகள் மற்றும் நிதி நிறுவனங்கள் கொடுத்த கடன் வாராக்கடனாக ஆகும் பொழுது ஏற்படும் பிரச்சனைகளுக்கான தீர்வுகளை வழங்க இந்த தீர்ப்பாயம் நிறுவப்பட்டுள்ளது.

## வரலாறு
வங்கிகளில் அதிகமாகும் கடனாக இருக்கும் NPA எனப்படும் செயல்படா சொத்துக்களைக் குறிக்கும் நோக்கில் இந்திய அரசாங்கம் திவாரி குழுவொன்றை அமைத்து, மற்றும் மு நரசிம்மன், ரிசர்வ் வங்கியின் கவர்னர் மற்றும் வி எஸ் ஹெக்டே தலைமையில் உயர் மட்ட குழு அமைத்தது.  இந்த குழுவின் பரிந்துரையின் பேரில் வங்கிகள் மற்றும் நிதி நிறுவனங்கள் கடன்கள் சட்டம், 1993 மூலம் 24ஆம் தேதி ஜூன் மாதம் 1993ஆம் வருடம் பிரகடனப்படுத்தப்பட்டது.

## மேற்கோள்கள்

பகுப்பு:இந்தியாவில் உள்ள தீர்ப்பாயங்கள்
நம்பள்ளி

**நம்பள்ளி** (Nampally) என்பது ஐதராபாத் ரயில் நிலையத்தினைக் குறிக்கும். இந்தியாவின் முக்கிய நகரங்களான -தில்லி, மும்பை, கல்கத்தா, சென்னை, பெங்களூரு, நாக்பூர், விசயவாடா, விசாகப்பட்டினம், திருப்பதி ஆகியவற்றுடன் நம்பள்ளி ரயில் நிலையம் இணைக்கப்பட்டள்ளது. செகந்திராபாத் முக்கிய ரயில்நிலையமாகும். மேலும் செகந்திராபாத்தில் தென்மத்திய ரயில்வேயின் தலைமையிடம் அமைந்துள்ளது. இந்த ரயில்நிலையத்தின் அருகிலேயே மாநில சட்டசபை, அருங்காட்சியகம், பிர்லா மந்திர், மட்டைப்பந்து ஆடுகளம், உசைனி சாகர் ஏரிக்கரையில் அமைந்துள்ள லும்பினி பொழுது போக்கிடம் என பலவும் அமைந்துள்ளன.

பகுப்பு:தெலங்காணாவில் போக்குவரத்து
ரிட்டிக்

**ரிட்டிக்** ஒரு 2013 பிரித்தானிய அமெரிக்க அறிபுனை திரைப்படம். இந்தத் திரைப்படம் செப்டம்பர் 4ம் திகதி 2013  வெளியிடப்பட்டது. இந்தத் திரைப்படம் தமிழ்மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.

## நடிகர்கள்
*வின் டீசல்
*டேவ் பாடிஸ்டா

## தமிழ் வெளியீடு
தமிழ் மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.

## வெளி இணைப்புகள்
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
சாம் செல்லதுரை

**சாம் செல்லத்துரை** என்பவர் அப்போஸ்தல ஐக்கிய சபையின் மூத்த போதகர் ஆவார். இவர் தம் வெற்றிகரமான தொலைக்காட்சி நிகழ்ச்சிகளின் மூலம் அனைவராலும் அறியப்படுகிறார்.

## தொலைக்காட்சி நிகழ்ச்சிகளின் பட்டியல்

* வெற்றியும் வாழ்வும்(தமிழ்) - பொதிகை தொலைக்காட்சி
* கர்த்தர் நல்லவர் (ஆங்கிலம் ) - GOD TV
* இந்தி மொழி - Shubhsandesh TV
* சபையின் அனைத்து ஆராதனைகளும் நேரடி ஒளிபரப்பு - Holy God TV, JTK TV ,

## பூரண சுவிசேஷ வேதாகம கல்லூரி
இவர் பூரண சுவிசேஷ வேதாகம கல்லூரியின் முதல்வர் ஆவார், இக்கல்லூரியின் மூலம் ஆண்கள் மற்றும் பெண்களை, கிறிஸ்தவ இறைபணிகளுக்கென்று தயார்படுத்துகிறார்.

## வெளி இணைப்புகள்
* Official Web Site

பகுப்பு:வாழும் மக்கள்
பகுப்பு:1952 பிறப்புகள்
புது வரலாற்றியல் திறனாய்வு

**புது வரலாற்றியல் திறனாய்வு** என்பது, புது வரலாற்றிய இலக்கியக் கோட்பாட்டை அடிப்படையாகக் கொண்ட திறனாய்வு ஆகும். புது வரலாற்றியக் கொள்கையின்படி, இலக்கியத்தை ஆராயும்போது அல்லது திறனாய்வு செய்யும்போது அது எழுந்த காலப் பின்னணியை மட்டுமன்றி அதைத் திறனாய்பவரின் காலப் பின்னணியும் கவனத்துக்கு எடுத்துக்கொள்ளப்பட வேண்டும். வரலாற்றியத்தை விடப் புது வரலாற்றியம் இலக்கியத்தைப் பரந்த வரலாற்றுச் சூழலில் நோக்குகிறது.

## புது வரலாற்றிய நிலைப்பாடு
வரலாற்றைப் புறவயமாக நோக்க முடியும் என்று புது வரலாற்றியம் நம்புவதில்லை. மிகவும் அடிப்படையான வரலாற்றுத் தகவல்களேயன்றித் தெளிவான தகவல்கள் கிடைப்பதில்லை. இதனால், வரலாற்று நிகழ்வுகள் பற்றிய தகவல்கள் அதை ஆய்வு செய்பவரின் விளக்கங்களாகவே அமையுமேயன்றி உண்மைகளாக இருக்கும் என்று சொல்ல முடியாது. அத்துடன், இவ்விளக்கங்கள் ஆய்வாளரின் காலத்துக் கருத்துக்களின் தாக்கங்களுக்கு உட்பட்டிருக்கும். மேற்படி காரணங்களால் காலம் மாற்றமடையும்போது குறித்த ஒரு இலக்கியம் பற்றிய புரிதலும் மாறும் என்பதைப் புது வரலாற்றியம் ஏற்றுக்கொள்கிறது. இதனால், படைப்பாளியின் காலப் பின்னணி எவ்வாறு இலக்கியப் படைப்பைப் பாதித்தது என்பதையும், எப்படி அவ்விலக்கியம் அதன் காலத்தைப் பிரதிபலிக்கிறது என்றும் ஆராயும் அதே வேளை, திறனாய்பவரின் காலப் பின்னணி அவரின் முடிவுகளில் தாக்கம் கொண்டிருக்கும் என்பதையும் புது வரலாற்றியம் கவனத்தில் கொள்கிறது.

## குறிப்புகள்

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்

பகுப்பு:திறனாய்வு
பொதுவான நீண்ட துணைத்தொடர் புதிர்

**பொதுவான நீண்ட துணைத்தொடர் புதிர்** (Longest Common subsequence problem) என்பது பல எழுத்துத்தொடர்களிடையே (strings) காணப்படும் நீண்ட துணைத்தொடரைக் (subsequence) கண்டுபிடிப்பதாகும். இப்புதிர் பொதுவாக இரண்டு தொடர்களிடையே அமைந்த துணைத்தொடரைக் கண்டுபிடிப்பதாகவே அமையும். கணினியியலில் தொடர் என்பது எழுத்துகள், எண்கள் மற்றும் குறியீடுகளாலான (special characters) ஒரு சொற்றொடரைக் குறிக்கும். ஒரு தொடரின் துணைத்தொடர் என்பது, அத்தொடரிலுள்ள எழுத்தகளால் (அதே வரிசையில் ஆனால் தொடர்ச்சியாக இல்லாமல்) அமைந்த ஒரு தொடராகும். உதாரணத்திற்கு "வணக்கம்" என்பது தொடரானால், "வம்", "வணம்", "கம்", "வகம்" என்பவை துணைத்தொடர்களாகும். இவ்வாறு கொடுக்கப்படும் தொடர்களுள், அனைத்துத் தொடர்களிலும் பொதுவாக அமைந்துள்ள மிக நீளமான துணைத்தொடரைக் கண்டுபிடிப்பதே பொதுவான நீண்ட துணைத்தொடர் புதிராகும். உ.தா.: "பந்தாட்டம்" மற்றும் "பல வட்டம்" ஆகிய தொடர்களின் மிக நீண்ட துணைத்தொடர் "பட்டம்" ஆகும். இப்புதிரின் அடிப்படை, கோப்புகளை ஒப்பிடும் செயலியான டிஃப் (diff) போன்றவற்றில் பயன்படுத்தப்படுகிறது. உயிரித்தகவலியல் வரை இதன் பயன்பாடு நீள்கிறது.

## இரு தொடர் புதிரின் தீர்வு
இப்புதிரை மேலும் பல சிறு எளிதான புதிர்களாகப் பிரிக்க இயலும். அச்சிறு புதிர்களை மென்மேலும் பல சிறு புதிர்களாகப் பிரிக்கலாம், இவ்வாறு அச்சிறு புதிர்களின் விடை கிடைக்கும் வரை அவற்றைப் பிரித்துக்கொண்டே செல்ல வேண்டும். ஒரு புதிரை இவ்வாறு சிறு புதிர்களாகப் பிரிக்கயியன்றால் உகம உள்ளமைப்பு (optimal substructure) கொண்ட புதிர் எனப்படும். இப்புதிரினைப் பல சார் புதிர்களாகப் பிரிக்கலாம். சார் புதிர் (overlapping subproblems) என்பது ஒரு புதிரின் விடை அதன் பிரிவுகளின் விடையைச் சார்ந்திருப்பதாகும். ஒரு புதிரில் உகம உள்ளமைப்பு மற்றும் சார் புதிர்களாகப் பிரிக்கும் தன்மையிருந்தால், எளிதான சிறு புதிர்களுக்குத் தீர்வு காண்பது மூலம் அப்புதிருக்குத் தீர்வு காண முடியும். இவ்வாறு தீர்வு காணும் முறையை ஆங்கிலத்தில் Dynamic Programming என்பர்.

### முன்னொட்டுகள்
பொதுவான நீண்ட துணைத்தொடர் புதிரில் தொடர்களின் நீளத்தைக் குறைப்பதன் மூலம் எளிமையான சிறு புதிர்களை உருவாக்க இயலும். இவ்வாறு நீளம் குறைக்கப்பட்டத் தொடர்களை முன்னொட்டு (prefix) என்னும் பெயரின் மூலம் குறிக்கலாம். ஒரு தொடரின் முன்னொட்டென்பது, அத்தொடரின் முடிவில் வரும் எழுத்துகளைக் களைவதன் மூலம் கிடைப்பதாகும். உதாரணத்திற்கு "௨" என்னும் எழுத்து "ஆட்டம்" என்ற தொடரைக் குறிக்கிறதென்றால், "ஆட்ட" என்னும் தொடர் "௨" தொடரின் முன்னொட்டுகளில் ஒன்றாகும். முன்னொட்டுகள் தன் தாய் தொடரின் பெயரிலேயே குறிக்கப்பெறுகின்றன. முன்னொட்டுகளை வேறுபடுத்திக்காட்ட அவற்றில் கீழ்க்குறியீடாக அதன் நீளம் குறிக்கப்பெறும். உதாரணத்திற்கு "ஆட்ட" எனும் முன்னொட்டு "௨3" என்ற பெயரால் குறிக்கப்படும்.

பகுப்பு:கணினியியல்
பகுப்பு:சேர்வியல்
மாமன் மகள் (1995 திரைப்படம்)

**மாமன் மகள்** (*Maaman Magal*) 1995இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை குரு தனபால் இயக்கியிருந்தார். இதில் சத்யராஜ், மீனா, கவுண்டமணி, மனோரமா ஆகியோர் நடித்திருந்தனர்.

## நடிகர்கள்
* சத்யராஜ் -சண்முகம் 
* மீனா - பிரியா 
* கவுண்டமணி 
* மணிவண்ணன் - மாணிக்கம், (பிரியாவின் தந்தை) 
* ஜெயசித்ரா- தேவி ராஜலட்சுமி, (பிரியாவின் அம்மா) 
* பிரதாப் போத்தன் 
* ஆனந்தராஜ்- பரமசிவம்
* மனோரமா-சண்முகத்தின் தாய் 
* பொன்னம்பலம்- கோவிந்தன்
* பொன்வண்ணன்-  முத்துராசு
* சத்யபிரியா- முத்துராசு அம்மா 
* கவியஸ்ரீ- சித்ரா 
* ஜோதி மீனா
* அல்வா வாசு 
* எல். ஐ. சி. நரசிம்மன் 
* சிட்டி- வழக்கறிஞர்
* ரவிராஜ்- நீதிபதி 
* கவிதாஸ்ரீ
* குருதாசு மாண் - "சுப்கே சுப்கே" பாடலில்  விருந்தினர்

## தயாரிப்பு
இத்திரைப்படத்தில் சத்யராஜ் பல காட்சிகளில் ஒரு பெண் கதாபாத்திரத்தில் நடித்துள்ளார். அவருடைய குரலுக்கு ஹேமா மாலினி பின்னணிக்குரல் கொடுத்தார்.

## பாடல்கள்
இத்திரைப்படத்திற்கு ஆதித்தியன் இசையமைத்திருந்தார்.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
வானொலியிலே (நூல்)

**வானொலியிலே** என்னும் நூல்,கி. ஆ. பெ. விசுவநாதம் திருச்சி வானொலியில் பேசிய பேச்சுக்கள் சிலவற்றின் தொகுப்பு நூலாகும். இந்நூலில் அவரது ஏழு பேச்சுக்கள் அடங்கியுள்ளன. இப்பேச்சுக்கள் ஏழும் 20 ஆம் நூற்றாண்டின் 40களில் ஒலிபரப்பானவை. இது 68 பக்கங்கள் கொண்ட ஒரு சிறு நூல். தமிழர் பதிப்பகம் இந்நூலை வெளியிட்டுள்ளது. நாவலர் சோமசுந்தர பாரதியார் இந்நூலுக்கு முன்னுரை எழுதியுள்ளார்.

## உள்ளடக்கம்
இந்நூலில் அடங்கியுள்ள ஏழு பேச்சுக்களின் தலைப்புக்கள் பின்வருமாறு:
# தகுதியும் திறமையும்
# ஜாதி முறை
# காவிரியும் உறையூரும்
# பர்மாவும் அரிசியும்
# வியாபாரம்
# பொங்கல் விழா
# ஜப்பான் மெயின் காம்ப்

## வெளியிணைப்புகள்
* ஆர்க்கைவ்.ஆர்க் இணையத்தளத்தில் ''வானொலியிலே'' நூல்.

பகுப்பு:2003 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:கி அ பெ விசுவநாதம் பிள்ளை நூல்கள்
பகுப்பு:பாரி நிலைய நூல்கள்
பகுப்பு:நாட்டுடைமை நூல்கள்
ஒயிட் ஹவுஸ் டவுன்

**ஒயிட் ஹவுஸ் டவுன்** (**ஒயிட் ஹவுஸ் வேட்டை: உலகை வெல்ல..... இது ஒரு ஆரம்பம்**)  (White House Down) இது ஒரு 2013ம் ஆண்டு வெளிவந்த அமெரிக்கா அரசியல் மற்றும் சாகச படம். வெள்ளை மாளிகை தாக்குதல் கதைகள், அமெரிக்கர்களுக்கு அலுக்காது போல! அதில் இன்னுமொரு அத்தியாயம் இந்தப்படம். ஹாலிவுட்டின் புகழ் பெற்ற இயக்குநர் ரோலண்ட் எமெரிக்கின் இயக்கியுள்ளார். இப்படம் இந்தியா முழுவதும் ஜூன் 28-ம் தேதி வெளியானது.

## நடிகர்கள்
* சானிங் டேட்டம்
* ஜேமி பாக்ஸ்
* மேகி கிலென்ஹால்
* ஜேசன் கிளார்க்
* ரிச்சர்ட் ஜென்கின்ஸ்
* ஜோயி கிங்
* ஜேம்ஸ் வுட்ஸ்
* நிக்கோலா ரைட்
* ஜிம்மி சிம்ப்சன்
* மைக்கேல் மர்பி

## தமிழ் வெளியீடு
சோனி பிக்சர்ஸ் வெளியிடும் இப்படத்தின் தமிழ் பதிப்புக்கான தலைப்பு "ஒயிட் ஹவுஸ் வேட்டை உலகை வெல்ல..... இது ஒரு ஆரம்பம். இப்படம் இந்தியா முழுவதும் ஜூன் 28-ம் தேதி வெளியானது.

## மேற்கோள்கள்

## வெளி இணைப்புகள்
* 
* 
* 
* 
* 
*  by Jason Buchanan

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
தமிழ் வழக்கு (டென்மார்க்)

**தமிழ் வழக்கு** (டானிசு: Tamilsagen) என்பது டென்மார்க்கில் தமிழ் குடும்பங்கள் மீள் இணைவது தொடர்பான ஒரு வழக்கு ஆகும்.  இந்த வழக்கு 1993 ஆம் ஆண்டு Poul Schlüter தலைமையிலான அரசு ஆட்சி இழக்கக் காரணமாக அமைந்தது.

## வழக்கு
1987 ஆம் ஆண்டு தமிழ் குடும்ப இணைவுகளை குறைக்கும் வழிகளை அரசு ஆய்ந்தது.  அதனைத் தொடர்ந்து நீதி அமைச்சர் Erik Ninn-Hanse தமிழ் குடும்பங்கள் மீள் இணைவதைத் தடுக்கும் வண்ணம் நடவடிக்கைகள் மேற்கொண்டார்.  இவை டானிசு சட்டத்துக்கு எதிரானவை என்று முடிவாகியது.  இந்த வழக்கு ஊடகங்களில் பரந்த கவனிப்பைப் பெற்றது.  அரசியல் நோக்கில் பெரும் எதிர்ப்பைச் சந்தித்தது. இதனைத் தொடர்ந்து Erik Ninn-Hansen 1989 ஆம் ஆண்டு பதவி விலகினார்.  நான்கு நீதி அமைச்சு ஊழியர்கள் மீது வழக்குத் தொடரப்பட்டது, அமைச்சர் impeach செய்யப்பட்டார்.  இதனைத் தொடர்ந்து அரசு ஆட்சி இழந்தது.

## மேற்கோள்கள்


பகுப்பு:டென்மார்க்
பகுப்பு:டென்மார்க் தமிழர்கள்
டென்மார்க்கில் உள்ள தமிழ்ச் சேகரிப்புகள்

**டென்மார்க்கில் உள்ள தமிழ்ச் சேகரிப்புகள்** (Tamil Collections in Denmark) என்பது டென்மார்க் ரோயல் நூலகத்தால் 1959 ஆம் ஆண்டு வெளியிடப்பட்ட ஒரு தமிழ் நூற்பட்டியல் ஆகும்.  இது ஒரு ஆங்கில மொழி நூல்.  இந்தப் பட்டியலை அ. கிருசுணமுர்த்தி தொகுத்துள்ளார்.  255 பக்கங்களைக் கொண்ட நூல் பல அரியல் தமிழ் நூற்களைப் பற்றிய தகவல்களைக் கொண்டுள்ளது

பகுப்பு:தமிழ் நூற்பட்டியல்கள்

.
தமிழ் இலக்கணம் (இலத்தீன்)

**தமிழ் இலக்கணம்** அல்லது *கிறம்மாற்றிக்கா தமுலிகா* (இலத்தீன்: Grammatica Damulica) என்பது 1716 ஆம் ஆண்டு பர்த்தலோமேயு சீகன்பாலக்கு -ஆல் வெளியிடப்பட்ட இலத்தீன் மொழி நூல் ஆகும்.  இது தரங்கம்பாடியில் தொகுக்கப்பட்டு, இயேர்மனியில் ஏல் (Halle( நகரில் வெளியிடப்பட்டது.  ஐரோப்பிய மொழியில் வெளிவந்த முதல் தமிழ் இலக்கண நூல் இதுவாகும். இந்த நூல் இலத்தீன் மொழி அறிந்த கிறித்தவ சமயம் பரப்புவோருக்காக எழுதப்பட்டது.  இது ஆங்கில மொழிக்கு அண்மையில் மொழிபெயர்க்கப்பட்டுள்ளது.  

பகுப்பு:தமிழ் இலக்கண நூல்கள்
பகுப்பு:18 ஆம் நூற்றாண்டுத் தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:இலத்தீன்
லெனின் எம். சிவம்

**லெனின் எம். சிவம்** கனடா நாட்டைச் சார்ந்த திரைப்படத் தயாரிப்பாளர். இவர் யாழ்ப்பாணம்,இலங்கையில் பிறந்து பின்னர் டோரரொண்டோ, கனடாவிற்கு 1991ல் தனது 17வது வயதில் புலம் பெயர்ந்தவர். இவரே திரைக்கதை எழுதி படம் இயக்குகிறார்.  2012ல் டொராண்டோவில் மிக செல்வாக்கான தமிழர்களில் ஒருவராக இவர் அறியப்படுகிறார்.

## திரைப்படங்கள்
*ஒரு துவக்கும் ஒரு மோதிரமும் (A GUN & A RING) (2013)
*1999 (2009)
*The Next Door (2008) - திகில் குறும்படம்
*உறுதி (Strength)) (2007)
*ஒரு சில நல்ல மனிதர்கள் (A Few Good People) (2006)

## மேற்கோள்கள்


## வெளியிணைப்புகள்
விருது பெற்ற இயக்குநர் லெனின் எம்.சிவம் 

பகுப்பு:1974 பிறப்புகள்
பகுப்பு:கனடியத் திரைப்பட இயக்குநர்கள்
பகுப்பு:கனடிய இலங்கைத் தமிழ் வம்சாவளி மக்கள்
பகுப்பு:வாழும் மக்கள்
பகுப்பு:இலங்கைத் தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
விஸ்வநாதபேரி

**விஸ்வநாதபேரி** என்பது தமிழ்நாடின் தென்காசி மாவட்டதில் உள்ள சிவகிரி வட்டத்திலுள்ள ஒரு வருவாய் கிராமம் ஆகும்.. இவ்வூர் சிவகிரியிலிருந்து 6 மைல் தொலைவில் ராயகிரிக்கு அருகில் அதாவது சிவகிரிக்கும் ராயகிரிக்கும் இடையில் உள்ளது.

பள்ளிகள்:

1.அருணோதயா நடுநிலைப்பள்ளி

2.சுவாமி ரேனுகா தேவி நடுநிலைபள்ளி

3.கம்மாவார் உயர்நிலைபள்ளி

4.மதராஸ துவக்க பள்ளி

மருத்துவமனைகள்:

வேல்கேர் சிறப்பு மருத்துவமனை சிவகிரி

## கோயில்கள்
# ஊருக்கு நடுவில் திரெளபதியம்மன் திருக்கோவில் உள்ளது
# அருள்மிகு அங்காள பரமேஸ்வரி திருகோவில்
#

## மேற்கோள்கள்

பகுப்பு:தென்காசி மாவட்டத்திலுள்ள கிராமங்கள்
பீட்ரிஸ் வார்

பீட்ரிஸ் வார், கிழக்குத் திமோர் நாட்டுத் திரைப்படம். இது கோவாவில் நடைபெற்ற 44வது சர்வதேச திரைப்படவிழாவில் சிறந்த படமாகத் தேர்வு செய்யப்பட்டது. 

## சான்றுகள்


## இணைப்புகள்
*Beatrice's War, East Timor's First Feature Film

பகுப்பு:கிழக்கு தைமூர் திரைப்படங்கள்
மர்ஜானே சத்ரபி

**மர்சான் சத்ராப்பி** (*Marjane Satrapi* பாரசீகம்: مرجان ساتراپی) (பிறப்பு 22 நவம்பர் 1969) ஈரானில் பிறந்த பிரஞ்சு கார்ட்டூனிஸ்ட், திரைப்பட இயக்குநர், மற்றும் குழந்தைகளுக்கான புத்தகம் எழுதுபவர்.

## வாழ்‌க்கை வரலாறு
1969 இல் ஈரானிலுள்ள ரஷ்த் என்ற இடத்தில் பிறந்தவர் மர்ஜானே சத்ரபி. சோஷலிச சமூக அமைப்பை நிறுவுவதற்கான போராட்டத்தில் உயிர் நீத்தவர்களின் பாரம்பரியம் கொண்ட முற்போக்கான குடும்பத்தைச் சேர்ந்தவர்.

1979 இல் தனது 14 வயதில்  தலைநகர் தெகரானில் உள்ள பிரெஞ்சு பள்ளியில் மர்ஜி படித்துக் கொண்டிருந்த காலத்தில் இஸ்லாமியப் புரட்சி நடைபெற்றது. அது கொடுங்கோல் மன்னர் ஷாவுக்கு எதிரானது. அப்போது ஈரான்-ஈராக் போர் வெடித்தது. இது போன்ற உள்நாட்டு நெருக்கடிகளால் மர்ஜி ஈரானில் படிப்பது நல்லதில்லை என்று அவளுடைய பெற்றோர் கருதி பள்ளிப் படிப்புக்காக ஆஸ்திரியத் தலைநகர் வியன்னாவுக்கு மர்ஜியை அனுப்பினார்கள்.

## முதல் நாவல்

கறுப்பு வெள்ளை கோடுகள் என்பது அவரது முதல் சித்திர நாவல்.

## உலகப் புகழ்
பெர்சேபோலிஸ் (Persepolis) என்ற அவரது சுயசரிதை சித்திர நாவல், அவருக்குப் பெரும் பெயரைப் பெற்றுத் தந்தது. 20 ஆண்டு கால ஈரானின் வரலாற்றைச் சொல்லும் அந்த சித்திர நாவல், சிறந்த அரசியல் ரீதியிலான படைப்பு. பிரெஞ்சு மொழியில் எழுதப்பட்டது‍ இந்த சித்திர நாவல்.

பெர்சேபோலிஸ் திரைப்படமாகவும் வெளிவந்துள்ளது. வின்சென்ட் பார்னோவுடன் இணைந்து மர்ஜியே இந்த அனிமேஷன் படத்தை இயக்கினார். உலகின் மதிப்புமிக்க திரைப்பட விழாவான கான் திரைப்பட விழாவில், 2007ஆம் ஆண்டில் அது நடுவர் விருதைப் பெற்றது.

## ஆதாரங்கள்

பகுப்பு:ஈரானியத் திரைப்பட இயக்குநர்கள்
பகுப்பு:முற்போக்கு எழுத்தாளர்கள்
பகுப்பு:1969 பிறப்புகள்
பகுப்பு:வாழும் மக்கள்
அலெக்சிசு ஒகானியன்

**அலெக்சிசு ஒகானியன் (அ) அலெக்சிஸ் ஒஹானியன்** (ஆங்கிலம்:Alexis Ohanian) ஒர் அமெரிக்க இணைய தொழில்முனைவோரும்,  செயல் திறனாளரும் முதலீட்டாளரும் ஆவார்.  நியு யார்க்கிலுள்ள பெர்க்லினைச் சேர்ந்த இவர் இணைய சமூக செய்தி நிறுவனமான ரெட்டிட் -ஐ உருவாக்கியவர்களுள் ஒருவராவர்.

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
இந்திய சர்வதேச திரைப்பட விழா

**இந்திய சர்வதேச திரைப்பட விழா** (IFFI) முதன்முதலில்  இந்திய அரசின் திரைப்படத்துறையால், இந்தியாவின் முதல் பிரதம மந்திரி ஆதரவுடன், 1952 ஆம் ஆண்டு சனவரி 24- பிப்ரவரி 1 வரை மும்பையில் நடைபெற்றது. அதன் பின்னர் மும்பை, கொல்கத்தா, சென்னை ஆகிய நகரங்களில் நடந்துள்ளது. 2013 ஆம் ஆண்டு 44 ஆவது இந்திய சர்வதேச திரைப்பட விழா கோவாவில் நடைபெற்றது.

## மேற்கோள்கள்
 
பகுப்பு:இந்தியாவில் திரைப்பட விழாக்கள்
சர்வதேச அடிமை முறை ஒழிப்பு தினம்

**சர்வதேச அடிமைத்தளை ஒழிப்பு தினம்** (*International Day for the Abolition of Slavery*) ஐக்கிய நாடுகள் பொது சபையால் அறிவிக்கப்பட்டு ஒவ்வொரு ஆண்டும் டிசம்பர் 2 ம் தேதி கொண்டாடப்படும் தினம் ஆகும். இந்த தினம் முதன் முதலில் 1986 ஆம் ஆண்டு கொண்டாடப்பட்டது.

## மேற்கோள்கள்

## வெளி இணைப்புகள்
*International Day for the Abolition of Slavery, 2 December

பகுப்பு:திசம்பர் சிறப்பு நாட்கள்
அகாதமி விருதுகள் விழாக்களின் பட்டியல்

இக்கட்டுரை நிகழ்பெற்ற அனைத்து அகாதமி விருதுகள் விழாக்களின் பட்டியல் ஆகும்.

பிப்ரவரி 9, 2020 அன்று நடைபெற்ற 92ஆவது ஆசுக்கர் விழா வரையில் இக்கட்டுரையில் குறிப்பிடப்பட்டுள்ளது.

## இடங்கள்

* 1929: ஹாலிவுட் ரோசவெல்ட் ஹோட்டல்
* 1930–1943: அம்பாசிடர் மற்றும் மில்லெனியம் பில்ட்மோர் ஹோட்டல்
* 1944–1946: கிரவ்மன்ஸ் சீன திரையரங்கம்
* 1947–1948: சிரைன் கலையரங்கம்
* 1949: அகாதமி விருது திரையரங்கம்
* 1950–1960: பான்டேஜஸ் திரையரங்கம்
* 1961–1968: சான்டா மானிகா சிவிக் கலையரங்கம்
* 1969–1987: டோரதி சாண்ட்லர் பவிலியன்
* 1988–2001: டோரதி சாண்ட்லர் பவிலியன் மற்றும் சிரைன் கலையரங்கம்
* 2002–இன்றுவரை: டால்பி திரையரங்கம்

## விழாக்கள்

## பன்முறை விழாவை நடத்தியவர்கள்

அகாதமி விருதுகள் விழாவினை மூன்று முறைக்கு மேல் நடத்திவர்களின் பட்டியல்.

## மேலும் பார்க்க
* அகாதமி விருது

## மேற்கோள்கள்

## வெளியிணைப்புகள்
* அகாதமி விருதுகள், ஐக்கிய அமெரிக்கா  ஐ.எம்.டி.பி இணையத்தளம்

பகுப்பு:அகாதமி விருதுகள்
ஆஃப்டர் ஏர்த் (திரைப்படம்)

**ஆஃப்டர் ஏர்த்** (**அபாய கிரகம்**) இது ஒரு 2013ஆம் ஆண்டு வெளிவந்த சகசம் மற்றும் அறிவியல் திரைப்படம். எம். நைட் ஷியாமளன் என்ற பாண்டிச்சேரி பக்கம் பிறந்த ஒரு இந்திய இயக்குநர் இயக்கிய படம் இது. நீண்டநாட்களாக பெரும் எதிர்பார்ப்பில் இருந்து வெளியான படம். இந்தப் படமானது இயக்குநர் ஷ்யாமளன்னின் முதல் டிஜிட்டல் படமாகும். இந்தப் படம் சோனி எப் 65(Sony F65) டிஜிட்டல் கமெராவில் எடுக்கப்பட்ட முதல் திரைப்படமாகும்.

## கதை சுருக்கம்
அங்கு விண்கலம் தரையில் மோதியதில் இரண்டு துண்டாக உடைந்து ஒன்று நூறு கிலோமீட்டர்க்கு அப்பால் விழுகிறது அப்பாவும் , மகனையும் தவிர அனைவரும் இறக்கின்றனர். வில் ஸ்மித்துக்கு காலில் அடிபடுகிறது. அவர்கள் தங்கள் கிரகத்திற்குத் தகவல் சொல்ல வேண்டுமானால் பீக்கான் என்ற ஒரு ரிமோட் மூலம் சிக்னல் கொடுக்க வேண்டும். இங்குள்ள விண்கலத்தில் அது உடைந்து போய் விட தன் காலில் அடிபட்டு உள்ளதால் நூறு கிலோமீட்டர்க்கு அப்பால் உள்ள மீதி விண்கலத்தில் உள்ள பீக்கான் மூலம் சிக்னல் தர மகனை அனுப்புகிறார் வில் ஸ்மித். மகன் மேற்கொள்ளும் அந்தப் பயணமே படத்தின் மீதி பாதி.

## நடிகர்கள்
* ஜேடன் சிமித்
* வில் ஸ்மித்

## படத்தின் பிளஸ்
படத்தின் பெரிய பிளஸ் என்று பார்த்தால் வில் ஸ்மித்ம் அவருடைய உண்மையான மகன் ஜேடன் சிமித்தும் தான். தந்தை மகன் உறவிற்கு அப்படி செட் ஆகிறார்கள்.

## வெளி இணைப்புகள்
* 
* 
* 
* 
* Official Wiki
* Common Sense Media Age-Appropriate review of After Earth

பகுப்பு:2013 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:பென்சில்வேனியாவில் படமாக்கப்பட்ட திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
ஜி.ஐ. ஜோ: ரிட்டாலியேசன்

**ஜி.ஐ. ஜோ2 வஞ்சம்** (*G.I. Joe: Retaliation*) 2013 ஆம் ஆண்டு வெளிவந்த அமெரிக்கா நாட்டு அறிவியல் மற்றும் அதிரடித் திரைப்படம். இந்தத் திரைப்படத்தை **ஜான் எம் சூ-வு** இயக்க, டுவெயின் ஜான்சன், சானிங் டேட்டம், ரே பார்க், லுக் ப்ரேசி உள்ளிட்ட பல நடிகர் நடிகைகள் நடித்துள்ளனர்.

## கதை சுருக்கம்
உலகை தன் கைக்குள் கொண்டு வர நினைக்கும், கோப்ரா படையின் சூத்திரதாரி ஸார்ட்டன் (அர்னால்ட் வாஸ்லூ), அமெரிக்க ஜனாதிபதியை (ஜோனத்தன் ப்ரைஸ்) சிறைபிடித்து, அவர் இடத்தில் தன் உருவம் மாற்றி உட்காருகிறான். தொடர் குண்டு வெடிப்பில் ஜோக்கள் பலியாக, தப்பிப் பிழைத்தவர்கள் மார்வின் (எ) ‌ரோட் ப்ளாக்(ட்வெய்ன் ஜான்சன்), பிளிண்ட் (டி ஜே காட்ரோனா) மற்றும் லேடி ஜேயி (அட்ரியன் பலிக்கி).

கோப்ரா படையின் கையில் சிக்கிய பாகிஸ்தான் ஏவுகணையை மீட்கும் அவர்கள் மேல், அதை கடத்தியதாக குற்றம் சாட்டி, குற்றவாளிகள் ஆக்குகிறார் ஸார்ட்டன். கோப்ரா படையில் சிக்கிய ஸ்டராம் ஷேடோவை (லீ ப்யுங்க் ஹுன்) காப்பாற்றி, தங்களுடன் சேர்த்துக் கொள்கிறார்கள் தப்பிய ஜோக்கள். வீட்டையே துப்பாக்கி கடையாக வைத்திருக்கும் முன்னாள் அமெரிக்க ஜெனரல் ஜோசப் கோல்டன் (ப்ரூஸ் வில்லிஸ்), தன் சகாக்களுடன் அவர்களுக்கு உதவ முன் வருகிறார். அமெரிக்க ஜனாதிபதியை காப்பாற்றி, உலகை கோப்ரா படையிடமிருந்து மீட்கும் ஜோக்களின் ஜாலங்கள் மீதி படம்!

## நடிகர்கள்
* டுவெயின் ஜான்சன்
* சானிங் டேட்டம்
* ரே பார்க்
* டி.ஜே. கோற்றோனா
* புரூஸ் வில்லிஸ்
* லுக் ப்ரேசி

## வெளி இணைப்புகள்
* Official film website
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
தனிமையச்சம்

**தனிமையச்சம்** (Claustrophobia ) என்பது ஓரிடத்தில் பிறமனிதர்கள் துணை ஏதுமின்றி தனித்திருபதால் ஏற்படுகின்ற அச்சமாகும். ஓர் அறையிலோ புற இடத்திலோ இத்தனிமை அமையலாம்.

## கதிர்மருத்துவம்
கதிர்மருத்துவத்தின் போது இது போன்றதோர் சூழ்நிலை ஏற்படலாம். எம்.ஆர்.ஐ. - காந்த ஒத்ததிர்வு படம் எடுக்கும் போதும், சி.டி. ஆய்வின் போதும் நோயாளி தனித்திருக்கும் நிலை, சில நிமிடங்கள் தனித்து இருக்கம் நிலை உருவாகிறது. பெரிய கருவியும் தனிமையும் தனிமையச்சத்தினை ஏற்படுத்துகிறது. நோயாளிக்குத் தகுந்த விளக்கம் அளித்து அச்சத்தினைப் போக்க வேண்டுவது அவசியமாகும்.

## மேற்கோள்கள்

பகுப்பு:கதிர் மருத்துவம்
பகுப்பு:அச்சக் கோளாறு
பௌர்ணமி (2006 திரைப்படம்)

***பௌர்ணமி*** () என்பது 2006 ஆம் ஆண்டு பிரபுதேவா இயக்கத்தில் வெளியான தெலுங்கு மொழித் திரைப்படமாகும். இந்தத் திரைப்படம் சுமந்த் புரொடக்சன் என்ற நிறுவனம் தயாரிக்க, பிரபாஸ், திரிசா, சார்மி கவுர், ராகுல் தேவ், சிந்து துலானி ஆகியோர் நடிப்பில் 20 ஏப்ரல் 2006 ஆம் ஆண்டில் வெளியானது.

## நடிகர்கள்
* பிரபாஸ் - சிவா கேசவா
* திரிசா - பௌர்ணமி
* சார்மி கவுர் - சந்திர கலா
* ராகுல் தேவ் - ஜமிந்தார்
* முகேஷ் ரிசி - சிவ கேசவா தந்தை
* சிந்து துலானி - மல்லிகா (சிவ கேசவனின் உறவினர்)  
* கோட்டா சீனிவாச ராவ் - நாகேந்திர நாயுடு

## மேற்கோள்கள்

## வெளி இணைப்புகள்
* 

பகுப்பு:2006 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
சார்மி கவுர் (நடிகை)

**சார்மி கவுர்** என்பவர் ஓர் இந்தியத் திரைப்பட நடிகை ஆவார். இவர் தெலுங்கு, தமிழ் இந்தித் திரைப்படங்களில் நடித்துள்ளார்.

## ஆதாரங்களும் மேற்கோள்களும்

## வெளி இணைப்புகள்
* 

பகுப்பு:வாழும் மக்கள்
பகுப்பு:பஞ்சாபி மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1987 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய நடிகைகள்
சிறந்த நடிகருக்கான அகாதமி விருது

**சிறந்த நடிகருக்கான அகாதமி விருது** 1929 ஆம் வருடத்திலிருந்து வழங்கப்படுகின்றது. ஒரு ஆண்டில் வெளிவந்த திரைப்படத்தில் சிறப்பாக நடித்த ஆண் நடிகருக்கே வழங்கப்படுகின்றது. இவ்விருது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது.
## விருதை வென்றவர்கள்
இவ்விருதினை வென்றவர்களில் சிலர்:
* கிளார்க் கேபிள் (1934)
* ஸ்பென்சர் ட்ரேசி (1937 & 1938)
* ஜேம்ஸ் ஸ்டுவர்ட் (1940)
* பிங்கு கிராசுபி (1944)
* ஹம்பிறி போகார்ட் (1951)
* மார்லன் பிராண்டோ (1954 & 1972)
* சார்ள்டன் ஹெஸ்டன் (1959)
* ஜான் வெயின் (1969)
* ஜேக் நிக்கல்சன் (1975 & 1997)
* ரொபேர்ட் டி நீரோ (1980)
* அல் பசீனோ (1992)
* டொம் ஹாங்க்ஸ் (1993 & 1994)
* நிக்கோலஸ் கேஜ் (1995)
* ரசல் குரோவ் (2000)
* டென்செல் வாஷிங்டன் (2001)
* டானியல் டே-லூவிஸ் (2012)
* மாத்யூ மெக்னோசி (2013)

## மேற்கோள்கள்

## வெளியிணைப்புகள்
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)
* Complete Downloadable List of Academy Award Nominees

பகுப்பு:அகாதமி விருதுகள்
பகுப்பு:சிறந்த நடிகருக்கான அகாதமி விருதை வென்றவர்கள்
சிறந்த நடிகைக்கான அகாதமி விருது

**சிறந்த நடிகைக்கான அகாதமி விருது** 1929ஆம் வருடத்திலிருந்து வழங்கப்படுகின்றது. ஒரு ஆண்டில் வெளிவந்த திரைப்படத்தில் முதன்மைக் கதாப்பாத்திரத்தில் சிறப்பாக நடித்த பெண் நடிகருக்கே வழங்கப்படுகின்றது. இவ்விருது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது.
## விருதை வென்றவர்கள்
இவ்விருதினை வென்றவர்களில் சிலர்:
* மெரி பிக்ஃபோர்ட் (1929)
* ஆட்ரி ஹெப்பர்ன் (1953)
* எலிசபெத் டெய்லர் (1960 & 1966)
* மெரில் ஸ்ட்ரீப் (1982)
* ஜூலியா ராபர்ட்ஸ் (2000)
* ஹாலே பெர்ரி (2001)
* நிக்கோல் கிட்மேன் (2002)
* சார்லீசு தெரன் (2003)
* ரீஸ் விதர்ஸ்பூன் (2005)
* கேட் வின்ஸ்லெட் (2008)
* சாண்ட்ரா புல்லக் (2009)
* நடாலீ போர்ட்மேன் (2010)
* மெரில் ஸ்ட்ரீப் (2011)
* ஜெனிபர் லாரன்ஸ் (2012)
* கேட் பிளான்செட் (2013)
*எம்மா ஸ்டோன்(2016)

## மேற்கோள்கள்

## வெளியிணைப்புகள்
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)
* Photos of the best actress nominees for the 80th Academy Awards  (People.com)

பகுப்பு:அகாதமி விருதுகள்
பகுப்பு:சிறந்த நடிகைக்கான அகாதமி விருதினை வென்றவர்கள்
சிறந்த இயக்குநருக்கான அகாதமி விருது

**சிறந்த இயக்குநருக்கான அகாதமி விருது** 1929ஆம் ஆண்டிலிருந்து வழங்கப்படுகின்றது. ஒவ்வொரு ஆண்டும் இவ்விருது வழங்கப்படுகின்றது. சிறப்பாக ஒரு திரைப்படத்தினை இயக்கியதற்காக அப்பட இயக்குநருக்குத் தரப்படுகின்றது. இவ்விருது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது.

## விருதை வென்றவர்கள்
இவ்விருதினை வென்றவர்களில் சிலர்:
* பிராங்க் காப்ரா (1934, 1936 & 1938)
* ஜான் போர்டு (1940, 1941 & 1952)
* ஜோசப் எல் மேங்கியூவிஸ் (1949 & 1950)
* ஜான் போர்டு (1952)
* வுடி ஆலன் (1977)
* கிளின்ட் ஈஸ்ட்வுட் (1992 & 2004)
* ஸ்டீவன் ஸ்பில்பேர்க் (1993 & 1998)
* மெல் கிப்சன் (1995)
* ஜேம்ஸ் கேமரன் (1997)
* ரான் ஹவர்டு (2001)
* ரோமன் போலான்ஸ்கி (2002)
* பீட்டர் ஜாக்சன் (2003)
* ஆங் லீ (2005 & 2012)
* மார்ட்டின் ஸ்கோர்செசி (2006)
* டேனி பாயில் (2008)
*கேத்ரின் பிகில(2009)
*டாம் ஹூப்பர்(2010)
*மைக்கேல் ஹசனவிசியஸ் (2011)
*அல்போன்சோ குவாரன்(2013)
*அலெஜான்ட்ரோ கோன்சலஸ் இரிருட்டு(2014,2015)
*டேமியன் சாசெல்(2016)
*கில்லர்மோ டெல் டோரோ(2017)
*அல்போன்சோ குவாரன்(2018)
*போங் ஜூன்-ஹோ(2020)

## மேற்கோள்கள்

## வெளி இணைப்புகள்
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)

இயக்குநர்
பகுப்பு:சிறந்த இயக்குனருக்கான அகாடெமி விருதை வென்றவர்கள்
சிந்து துலானி

**சிந்து துலானி** இந்தியத் திரைப்பட நடிகையாவார். இவர் தெலுங்கு, தமிழ், கன்னடம் மற்றும் இந்தி மொழி திரைப்படங்களில் நடித்துள்ளார்.

## பிறப்பு
சிந்து துலானி 19 ஜூலை 1983ல் மும்பையில் பிறந்தார். பேர் அன்ட் லவ்லி சரும குழம்பி விளம்பரத்தில் நடித்து புகழ்பெற்றார். தமிழ் திரையுலகில் சுள்ளான் திரைப்படத்தின் மூலம் அறிமுகம் ஆனார். மன்மதன் திரைப்படத்தில் எதிர்மறை நாயகியாக நடித்தார்.

## நடித்துள்ள தமிழ் படங்கள்
* சுள்ளான் 2004
* மன்மதன் 2004
* அலையடிக்குதே 2005
* மஜா - ஒரு பாடல்
* பசுபதி ராசக்காபாளையம் 2007
* பந்தயம் 2008
* முரட்டுக் காளை 2012

## இவற்றையும் காண்க

## ஆதாரங்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:1983 பிறப்புகள்
சிறந்த துணை நடிகைக்கான அகாதமி விருது

**சிறந்த துணை நடிகைக்கான அகாதமி விருது** 1937ஆம் வருடத்திலிருந்து வழங்கப்படுகின்றது. ஒவ்வொறு ஆண்டிலும் வெளிவந்த திரைப்படத்தில் முதன்மைப் பெண் கதாப்பாத்திரத்திற்கு துணையாக சிறப்பாக நடித்த பெண் நடிகருக்கு வழங்கப்படுகின்றது. இவ்விருதினை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS)  ஆல் வழங்கப்படுகிறது.

## விருதை வென்றவர்கள்
இவ்விருதினை வென்றவர்களில் சிலர்:
* மெரில் ஸ்ட்ரீப் (1979)
* ஏஞ்சலினா ஜோலி (1999)
* ஜெனிஃபர் கானலி (2001)
* கேதரின் ஜீடா-ஜோன்ஸ் (2002)
* ரேச்சல் வய்ஸ் (2005)
* ஆன் ஹாத்வே (2012)

## மேற்கோள்கள்

## வெளியிணைப்புகள்
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)

பகுப்பு:அகாதமி விருதுகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
அபிராமி (நடிகை)

**அபிராமி** () (**திவ்யா கோபிகுமார்**, பிறப்பு: 26 ஜூலை 1983) இந்திய திரைப்பட நடிகையும், தொலைக்காட்சி தொகுப்பாளினியும் ஆவார். இவர் தமிழ், தெலுங்கு கன்னட மற்றும் மலையாளத் திரைப்படங்களில் நடித்துள்ளார். தமிழ்த் திரைப்படத்துறையில் வானவில் திரைப்படத்தின் மூலமாக அறிமுகம் ஆனார்.

## வாழ்க்கைக் குறிப்பு
இவர், புகழ்பெற்ற மலையாள எழுத்தாளரான பவனனின் பேரனான *ராகுல் பவனன்* என்பவரை, 2009 திசம்பர் 27 அன்று திருமணம் செய்து கொண்டார். இவர்களது திருமணத்திற்கு திரைப்படத்துறையில் இருந்து யாரும் அழைக்கப்படாமல் மிகவும் எளிமையான முறையில் பெங்களூரில் நடந்தது. ஒரே பள்ளியில் படித்த இவர்கள் , பதினைந்து ஆண்டுகளாக காதலித்து வந்தவர்கள் என்பது குறிப்பிடத்தக்கது.

## பங்களிப்புகள்
வானவில், மிடில் கிளாஸ் மாதவன், தோஸ்த், சமுத்திரம், சார்லி சாப்ளின், கார்மேகம், சமஸ்தானம், விருமாண்டி ஆகிய தமிழ் படங்களில் நடித்துள்ளார். மேலும் பன்னிரண்டு இதர மொழித்திரைப்படங்களிலும் நடித்துள்ளார். இவர் புதுயுகம் தொலைக்காட்சியில் ரிஷிமூலம் எனும் தொடரின் தொகுப்பாளராகப் பணியாற்றினார்.

## நடித்த திரைப்படங்கள்
### தமிழ்த் திரைப்படங்கள்
{| class="wikitable sortable"
|-  style="background:#ccc; text-align:center;"
! ஆண்டு !! திரைப்படம் !! கதாப்பாத்திரம் !! குறிப்புகள் 
|-
| rowspan="5"|2001 || *[[வானவில் (திரைப்படம்)|வானவில்]]* || பிரியா ||
|-
| *[[மிடில் கிளாஸ் மாதவன்]]* || அபிராமி ||
|-
| *[[தோஸ்த்]]* || அனாமிகா ||
|-
| *[[சமுத்திரம் (திரைப்படம்)|சமுத்திரம்]]* || இலட்சுமி ||
|-
| *[[சார்லி சாப்ளின் (திரைப்படம்)|சார்லி சாப்ளின்]]* || மைதிலி ராமகிருஷ்ணன் ||
|-
| rowspan="2"|2002 || *[[கார்மேகம்]]* || அபிராமி ||
|-
| *[[சமஸ்தானம் (திரைப்படம்)|சமஸ்தானம்]]* || ஆயிசா ||
|-
| 2004 || *[[விருமாண்டி]]* || அண்ணலட்சுமி ||
|-
| 2015 || *[[36 வயதினிலே (திரைப்படம்)|36 வயதினிலே]]* || சுசன் ||
|-
2019 || *[[சார்லி சாப்லின்- 2]]* || மைதிலி ராமகிருஷ்ணன் ||
|-
2021	|| *[[மாறா]]* || செல்வி ||
|-
2021 || *[[சுல்தான்]]* || அன்னலெட்சுமி ||

## சான்றுகளும் மேற்கோள்களும்

## வெளி இணைப்புகள்
* 

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ந. ச. பொன்னம்பல பிள்ளை

**வித்துவ சிரோமணி பொன்னம்பலப்பிள்ளை** எனப் பரவலாக அறியப்படும் **ந. ச. பொன்னம்பலப்பிள்ளை** (1836 - 1902) இலங்கை யாழ்ப்பாணத்தைச் சேர்ந்த தமிழ்ப் புலவர் ஆவார். இவர் நல்லூர் ஆறுமுக நாவலரின் சகோதரி மகனும் அவரது மாணாக்கருமாவார்.

## வாழ்க்கைக் குறிப்பு
பொன்னம்பலப்பிள்ளை யாழ்ப்பாணம், நல்லூரில் சரவணமுத்துப்பிள்ளை என்பவருக்கு 1836 ஏவிளம்பி ஆண்டு சித்திரை 24 ஆம் நாள் பிறந்தார். தாயார் ஆறுமுக நாவலரின் சகோதரி ஆவார். புகழ் பெற்ற ஈழத்துப் புலவர்களான கோப்பாய் சபாபதி நாவலர், உரையாசிரியர் ம. க. வேற்பிள்ளை மற்றும் வித்துவசிரோமணி சி. கணேசையர் ஆகியோர் இவரின் மாணாக்கராவார்.

பொன்னம்பலபிள்ளை சிறந்த தமிழ் அறிவு கொண்டவராக விளங்கினார். தெருக்கள், திண்ணைகள், குளக்கட்டுகள், மரநிழல்கள் என்று எங்கு வேண்டுமானாலும் பாடம் நடத்துவார். பொன்னம்பலபிள்ளை உரை சொல்வதில் வல்லவர். யாழ் வண்ணை வைத்தீசுவரன் கோவில் வித்தியா மண்டபத்தில் இடம்பெறும் புராண படனங்களில் ஒருவர் பாடல்களைப் பாடப் பொன்னம்பலபிள்ளை உரை சொல்வது வழக்கம். பாடுபவர் எந்த இராகத்தில் பாடுகிறாரோ அதே இராகத்தில் பொன்னம்பலபிள்ளை உரை சொல்லுவாராம். அப்போது அவரது மாணாக்கர்கள் கையில் ஏடும் எழுத்தாணியும் வைத்துக்கொண்டு குறிப்பெடுப்பார்கள்.

பொன்னம்பலபிள்ளை கம்பராமாயணம், சீவக சிந்தாமணி இரண்டிலும் மிக்க புலமை உடையவர். சிந்தாமணி அவருக்கு மனப்பாடம். சீவக சிந்தாமணியை முதன் முதலாக அச்சில் பதிப்பித்து வெளியிட்ட உ. வே. சாமிநாதையர் அதன் ஒரு பிரதியைப் பொன்னம்பலபிள்ளைக்கு அனுப்பி அதனை அங்கீகரிக்குமாறு கேட்டுக் கொண்டார் என பண்டிதமணி கணபதிப்பிள்ளை குறிப்பிட்டுள்ளார்.

பண்டிதமணி கணபதிப்பிள்ளை பொன்னம்பலபிள்ளை அவர்களை *தேன்குடம்* என வர்ணிப்பார். எவ்வாறு தேன்குடத்தைச் சுற்றி எறும்புகள் மொய்த்திருக்குமோ அதுபோல பொன்னம்பலபிள்ளையைச் சுற்றி மாணாக்கர் கூட்டம் சூழ்ந்திருக்கும் என்பதால் அந்த உவமை.

ஒரு சமயம் வண்ணை வைத்தீசுவரன் கோவிலில் கம்பராமாயண விரிவுரை ஆரம்பித்தார். அதற்கு நல்ல வரவேற்பு இருந்தது. எனினும் சிவன் கோவிலில் இராமாயண காதை சொல்வது அடாது என்ற கருத்தும் நிலவியது. ஆனாலும் பொன்னம்பலபிள்ளைக்கு எதிராகக் கருத்துச் சொல்ல யாரும் முன்வரவில்லை. ஆனால் உரை வாலி வதம் நடந்த கட்டத்துக்கு வந்தபோது பொன்னம்பலபிள்ளை 1902 மார்கழி மாதம் காலமானார்.

## விருது

நாட்டுக்குப் பெருமை சேர்த்த அறுவருக்கு கொழும்பு கம்பன் கழகம் ஆண்டுதோறும் விருது வழங்கி கெளரவித்து வருகிறது. அந்த விருதுகளில் ஒன்று *வித்துவ சிரோமணி பொன்னம்பலபிள்ளை விருது* ஆகும்.

## எழுதிய நூல்கள்

* இரகுவம்மிசம்
* நீதிவெண்பா (1927)
* பெரியபுராணம் என்னும் திருத்தொண்டர் புராணச் சுருக்கம்
* சூடாமணி நிகண்டு பதினொராவது மூலமுமுரையும், பன்னிரண்டாவது மூலமும்
* சூடாமணி நிகண்டு மூலமும் உரையும்
* சைவசமய நெறி
* ஸ்ரீராமநாத மான்மியம்
* திருவாலவாயுடையார் திருமுகப்பாசுரம் முதலிய பிரபந்தங்கள் அடங்கிய பதினொராந்திருமுறை
* திருத்தொண்டர் புராணச் சுருக்கம், முதற் பாகம்
* பாலபாடம் முதல் புத்தகம்
* அகத்தியமகாமுனிவர் திரட்டியருளிய தேவாரத்திரட்டு
* பாலபாடம் இரண்டாம் புத்தகம்
* பாலபாடம் நான்காம் புத்தகம்
* சுப்பிரமணியக்கடவுள் வரப்பிரசாதியாகிய காஞ்சீபுரம் கச்சியப்ப சிவாசாரிய சுவாமிகள் அருளிச்செய்த கந்தபுராணம் அசுர காண்டம்
* மார்க்கண்டேயப்படல மூலமும் உரையும்
* சிவாலய தரிசன விதி (1914)
* பட்டணத்துப்பிள்ளையார் அருளிச்செய்த திருப்பாடற்றிரட்டு (1914)

## குறிப்புகள்

## வெளி இணைப்புகள்
* வித்துவசிரோமணி பொன்னம்பலபிள்ளை 

பகுப்பு:1836 பிறப்புகள்
பகுப்பு:1902 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்துத் தமிழறிஞர்கள்
பகுப்பு:ஈழத்துப் புலவர்கள்
ஆல்பா அலை

thumb|ஆல்பா அலை |400px|right
**ஆல்பா அலை** (*Alpha Wave*) என்பது  ஒத்தியங்கு மற்றும் ஒத்திசைவு பண்பு கொண்டு எழும் 8-13 ஹெர்ட்ஸ் அதிர்வெண் வரம்பில் மூளை நரம்பு முடிச்சுக்களில் ஏற்படும்   நரம்பியல் ஏற்றத்தாழ்வுகள் ஆகும்.

## வரலாறு
ஆல்பா அலை ஜெர்மன் நாட்டைச் சேர்ந்த நரம்பியல் வல்லுநர் ஹான்ஸ் பெர்கர் கண்டுபிடித்தார்.  இவரே பிரபலமான  எலக்ட்ரோ எக்ஸ்ரே கொண்டு மூளை அலைகளை பதிவு செய்யும் கருவியை முதன் முதலில் பயன்படுத்தினார். இவர் முதன் முதலில் ஆவணப்படுத்திய அலைகளில் பீட்டா அலைகளும் இருந்தன, ஆனால் அவரது ஆர்வம் ஆல்பா அலைகளை குறித்தே இருந்தது. இவரின் பரிசோதனையின் "ஆல்பா தடை" என்பதை ஒருவர் கண்களை திறக்கும் பொழுது அவரது எண்ண அலைகள் பீட்டாவிற்கும் மூடும் பொழுது ஆல்பாவிற்கும் செல்வதை பார்த்து அதில் அவர் ஆர்வம் கொண்டார். இந்த வேறுபாடே ஆல்பா அலைகளுக்கு "பெர்கர் அலை" என்ற பெயரையும் பெற்றுத்தந்தது.

ரஷ்யாவைச் சேர்ந்த உடற்செயலியல் மருத்துவர் ப்ரவடிச் நேமின்ச்கி (Pravdich-Neminski)  இழைக்கல்வனோமானி அல்லது நாடாகால்வணாமீட்டர்(Signal galvanometer) மூலம் ஒரு நாயின் மூளையின் மின்சமிக்கைகளை படம் எடுத்தார். இது ஹான்ஸ் பெர்கருக்கு உந்துதலை தந்தது, அது போன்ற ஒரு சோதனையின் மூலமே அவர் மனித மூளையின்  மின்சமிக்கைகள் இருப்பதை உறுதி செய்தார். அவர் முதலில் மண்டையில் சேதம் அடைந்த நோயாளிகளுக்கு ஊக்கம் அளித்து அவர்களின் மூளையில் மின்சமிக்கைகள் இருப்பதையும் அதன் அளவீடுகளையும் பதிவு செய்தார். பின்னர் அவர் மூளைக்கு ஊக்கம் அளிப்பதை தவிர்த்து மூளையின் இயல்பான மின் சுழற்சிகள் தாள அளவினை அளவிட தொடங்கினார். இவ்வளவு ஒளிர்மையுடன் இருந்த பெர்கர் இது போன்ற பல தரவுகளை துல்லியமாக பதிந்திருந்தாலும் அவர் தனது முடிவை ஐந்து வருடங்களுக்கு பிறகே வெளியிட்டார்.

## மேற்கோள்கள்

பகுப்பு:தியானம்
பகுப்பு:மின்னியல் முறையில் நோய் கண்டறிதல்
தமிழ் இலக்கிய கலைக்களஞ்சியம் (ஆங்கிலம்)

**என்சைக்ளோபீடியா ஒப் தமிழ் லிட்ரிச்சர்** (தமிழ் இலக்கிய கலைக்களஞ்சியம்) என்பது ஆங்கிலத்தில் வெளியிடப்பட்ட தமிழ் இலக்கியம் பற்றிய கலைக்களஞ்சியம் ஆகும்.  இது 10 தொகுதிகளைக் கொண்டது. இந்தக் கலைக்களஞ்சியத்தை இகோசகா (Shu Hikosaka) மற்றும் யோன் சமுயூல் (John Samuel) ஆகியோர் தொகுத்துள்ளனர். இதனை ஆசியவியல் நிறுவனம் 1990 ஆம் ஆண்டு வெளியிட்டது.

பகுப்பு:ஆங்கிலக் கலைக்களஞ்சியங்கள்
பகுப்பு:தமிழ் இலக்கியம்
ஹான்ஸ் பெர்கர்

**ஹான்ஸ் பெர்கர்** (, 21 மே 1873 - 1 ஜூன் 1941) ஜெர்மனியை சேர்ந்த நரம்பியல் வல்லுநரான இவர் 1924 ல் எலக்ட்ரோ என்செபலோகிராபி "மூளை அலைகளைப் பதிவு செய்யும் முறை"யைக் கண்டுபிடித்தார் .

ஆல்பா அலைச்சீரைக் கண்டறிந்த இவரது பெயரால் அந்த அலை "பெர்கர் அலை" என அழைக்கப்படுகிறது.

## சான்றுகள்

பகுப்பு:1873 பிறப்புகள்
பகுப்பு:1941 இறப்புகள்
பகுப்பு:செருமானிய அறிவியலாளர்கள்
அரசினர் கீழ்த்-திசைச் சுவடிகள் நூலகத் தமிழ்ச் சுவடிகள் விளக்க அட்டவணை

**அரசினர் கீழ்த்-திசைச் சுவடிகள் நூலகத் தமிழ்ச் சுவடிகள் விளக்க அட்டவணை** என்பது பல தொகுதிகளைக் கொண்ட ஒரு தமிழ்ச் சுவடிகள் விபர அட்டவணை ஆகும். இவை 1990 களில் அரசினர் கீழ்த்திசைச் சுவடிகள் நூலகத்தால் வெளியிடப்பட்டன.  கலிபோர்னியா பல்கலைக்கழகத்தில் இருந்த இதன் பிரதிகள் கூகிள் நிறுவனத்தால் எண்ணிமப்படுத்தப்பட்டுள்ளன.

## மேற்கோள்கள்

பகுப்பு:தமிழ் சுவடி நூற்பட்டியல்கள்
பார்க்கர் (2013 திரைப்படம்)

**பார்க்கர்** 2013ம் ஆண்டு வெளிவந்த அமெரிக்க குற்ற திகில் திரைப்படமாகும். இப்படத்தை இயக்கியுள்ளவர் 'டெய்லர் ஷாக் ஃபோர்டு'; இவர் ஆல்பங்கள் பல இயக்கியவர், பல படங்களில் பரிமளித்தவர். பார்க்கர் படக்கதை டொனால்டு ஈ வெஸ்லேக் எழுதிய 'ஃப்ளாஷ்ஃபயர்' புதினத்தின் அடிப்படையில் உருவாகியிருக்கிறார். இப்படத்துக்கு இசை - டேவிட் பக்லி, ஒளிப்பதிவு - ஜே. மைக்கேல் மருரா ஸ்டுடியோ.

## தமிழில்
'பார்க்கர்' இந்திய மொழிகளிலும் வெளியானது. தமிழில் நந்தன், விஜயராம், ராஜ், வழங்க தமிழ்த்திரை நிறுவனம் வெளியிட்டது. இதுவரை ஜேசன் ஸ்டேதம் நடித்த படங்களிலேயே அதிகமான, மிரட்டலான அதிரடி காட்சிகள் நிறைந்த படமாக உருவாகியிருக்கிறது. இத்திரைப்படத்தை வெளியிட்ட தமிழ்த்திரை நிறுவனம் அடுத்தவதாக ‘பிரபா’ என்ற நேரடி தமிழ்ப்படத்தை தயாரிக்க இயக்குநர் நந்தன் இத்திரைப்படத்தை இயக்குகிறார்.

## நடிகர்கள்
* ஜேசன் ஸ்டேதம்
* ஜெனிஃபர் லோபஸ்

## வெளி இணைப்புகள்
* Official website 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
கார்லோஸ் பின்லே

கார்லோஸ் ஜுவான் பின்லே (டிசம்பர் 3, 1833 - ஆகஸ்ட் 20, 1915) மஞ்சள் காய்ச்சல் நோயின் காரணம் (அ) தோற்ற மூலம் பற்றிய ஆய்வில் ஒரு முன்னோடியாக கருதப்படுகிறவர் இவர் ஒரு கியூபா நாட்டைச் சேர்ந்த மருத்துவர் மற்றும் விஞ்ஞானி ஆவார். மஞ்சள் காய்ச்சல் நோய் கொசு மூலம் ஆரோக்கியமான நபர்களுக்கு பரவுகிறது என்பதை கண்டுபிடித்தவர். அவர் 1886 ஆம் ஆண்டில் இந்த கண்டுபிடிப்பு பரிசோதனை ஆதாரங்களை வெளியிடப்பட்ட போதிலும், அவரது கருத்துக்கள் 20 ஆண்டுகளாக புறக்கணிக்கப்பட்டன.

## மேலும் காண்க
* நுண்ணுயிரியலுக்கான கார்லோசு ஜு. பின்லே பரிசு
## மேற்கோள்கள்


பகுப்பு:1833 பிறப்புகள்
பகுப்பு:1915 இறப்புகள்
எடுத்துரைப்பியல் திறனாய்வு

**எடுத்துரைப்பியல் திறனாய்வு** (narrative criticism) என்பது, எடுத்துரைப்பியல் கோட்பாடுகளைப் பயன்படுத்தும் ஒரு திறனாய்வு ஆகும். மனிதருடைய அன்றாட வாழ்வின் அனுபவங்களில் இருந்து பொருள் கொள்வதற்கு ஒரு பேச்சாளர் அல்லது எழுத்தாளர் எடுத்துரைக்கும் கதைகள் எவ்வாறு உதவுகின்றன என்பதைப் புரிந்து கொள்வதே இத்திறனாய்வின் நோக்கம்.

இலக்கியம் என்பது படைப்பாளிக்கும், வாசகருக்கும் இடையிலான தொடர்பாடலுக்கான ஊடகம். எடுத்துரைப்பியல் உண்மையான படைப்பாளியையோ, உண்மையான வாசகரையோ கருத்தில் கொள்வதில்லை. பதிலாக, படைப்புக்குள் இருந்தே உட்கிடையான படைப்பாளியையும், உட்கிடையான வாசகரையும் எடுத்துரைப்பியல் கருத்தில் கொள்கிறது. இதன் மூலம் இவ்வகைத் திறனாய்வு படைப்பாளியையோ, வாசகரையோ மையப்படுத்தாமல் படைப்பின் உரையையே மையப்படுத்துவதாக உள்ளது.

இது விவிலியம் சார்ந்த திறனாய்வுப் பின்னணியிலேயே தோற்றம் பெற்றுப் பயன்படுத்தப்பட்டு வருகிறது. இதன் சமயம் சாராத பயன்பாடு மிகக் குறைவே. அவ்வாறு பயன்படுத்தப்படும் வேளைகளிலும் அது வேறு திறனாய்வு அணுகுமுறைகளின் ஒரு பகுதியாகவே கருதப்படுகிறது.

## குறிப்புகள்

## உசாத்துணைகள்
* பஞ்சாங்கம், க., *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு., *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்‎‎

பகுப்பு:திறனாய்வு
அக்கரைச் சக்தி

**அக்கரைச் சக்தி** எனும் புனைபெயர் கொண்ட கவிஞர் சக்திதாசன், தற்போது கொழும்பில் வசித்து வருகிறார்.  

## வாழ்க்கைக் குறிப்பு
கிழக்கு மாகாணத்தின் தென்கோடியில் கல்முனை என்னும் நகரின்கண் அமைந்துள்ள ஊரான பாண்டிருப்பைப் பிறப்பிடமாகக் கொண்டவர். ஆரம்பக்கல்வியை அக்கரைப்பற்று இராமகிருஸ்ண வித்தியாலயத்திலும், இடைநிலைக்கல்வியை மட்டக்களப்பு சிவானந்த வித்தியாலயத்திலும் நிறைவேற்றி பேராதனைப் பல்கலைக்கழக பொறியியல் பீடத்தின் இயந்திரவியல் பொறியியலாளராகப் பட்டம் பெற்று, இலங்கைப் பொறியியலாளர்கள் நிறுவகத்தின் பட்டயப்பொறியியலாளராகவும், இலங்கை தன்னியக்க வாகனப் பொறியியலாளர் நிறுவகத்தின் உறுப்பினராகவும், இலங்கை விஞ்ஞான முன்னேற்றச் சங்கத்தின் ஆயுட்கால உறுப்பினராகவும் பதவி வகிக்கிறார்.

1967ம் ஆண்டு சிவானந்த வித்தியாலயத்தில் 10ஆம் தரத்தில் கல்வி கற்கும்போது பாடசாலையில் நடைபெற்ற கவிதைப்போட்டியில் மூன்றாம் இடம் பெற்ற ”விபுலானந்தனுக்கு நான் விடுத்த ஓலை”" எனும் கவிதைமூலம் கவியுலகில் காலடி வைத்த இவருக்குக் கிழக்கிலங்கையின் கவிஞரான நீலாவண்ணனின் பிரசன்னமும் விமர்சனமும் ஊக்கம் கொடுத்திருந்தன.

## படைப்புகள்
இவரது கவிதைகள், கலைவாணன், வீரகேசரி, வெளி, அச்சாணி, நாணோசை, மருதம், செங்கதிர், மாற்றம் இதழ்களிலும் பொயட்ரி.காம் (Poetry.Com)  போன்ற இணையவெளிகளிலும் வெளியாகியுள்ளன. இவர் தமிழில் மட்டுமல்லாது ஆங்கிலத்திலும் கவிதைகள் எழுதியுள்ளார். நாடகம், வில்லுப்பாட்டு, சங்கீதம் போன்ற துறைகளிலும் ஈடுபாடுள்ளவர்.

## மேற்கோள்கள்

பகுப்பு:கவிஞர்கள்
நமது நம்பிக்கை (இதழ்)

**நமது நம்பிக்கை** ஒரு சுய முன்னேற்ற தமிழ் மாத இதழ். இது தமிழ்நாடு, கோவை மாநகரிலிருந்து வெளி வருகிறது. இந்த  மாத இதழின் ஆசிரியர்,பதிப்பாளர் மற்றும் உரிமையாளர், கவிஞர் மரபின் மைந்தன் ம. முத்தையா ஆவார்.

## வெளி இணைப்புகள்
http://marabinmaindan.com/

பகுப்பு:இதழ்கள் பற்றிய குறுங்கட்டுரைகள்
பகுப்பு:தமிழ்நாட்டுத் தமிழ் இதழ்கள்
காச்சிபௌலி

**காச்சிபௌலி** (gachibowli) என்பது இந்தியாவின் ஐதராபாத் நகரின் ஒரு புறநகராகும். ஐதராபாத் மும்பை பெருவழிச் சாலையில் அமைந்துள்ளது. இது இரங்காரெட்டி மாவட்டம் சிரிலிங்கம்பள்ளி மண்டலில் அமைந்துள்ளது. காச்சிபௌலியிலிருந்து 5 கிலோமீட்டர் தொலைவில் மற்றொரு முக்கிய தகவல் தொழில்நுட்ப நகரான ஐடெக் (HITEC ) நகருள்ளது. இவ்விரு நகரங்களுமே ஐதராபாத்தின் புறநகரங்களாகும். இந்நகரின் சிறப்பு இங்குள்ள கணினிமென்பொருள் நிறுவனங்களாகும். பன்னாட்டளவில் அறியப்பட்ட பெரும் மென்பொருள் நிறுவனங்களான இன்போசிசு, டாடாவின்  டி.சி. எசு, விப்ரோ, மைக்ரோசாப்ட், அசென்சர், போலாரிசு போன்ற நிறுவனங்களின் கிளைகள் உள்ளன. மேலும் சில பன்னாட்டு வங்கிகளின் கிளைகளுமுள்ளன. நட்சத்திர ஓட்டல்கள், பாலயோகி விளையாட்டு அரங்கம், பூப்பந்து உள்விளையாட்டு அரங்கம், நீச்சல் குளம் என பல உள்ளன. அருகிலேயே ஐதராபாத் பல்கலைக்கழகம், டாக்டர் ரெட்டீஸ் ஆய்வகம், கேந்திரிய வித்தியாலயம்,  மௌலான ஆசாத் உருது பல்கலைக் கழகம் என்று பலவும் உள்ளன. நகரின் பிறப்பகுதிகளை இணைக்கும் நல்ல சாலை வசதிகளுண்டு. பன்னாட்டு வானூர்தி நிலையத்திற்குச் செல்லும் சாலையும் அருகிலேயே உள்ளது.

பகுப்பு:ஐதராபாத்து
செயல்வல்லமை முதிர்ச்சி ஒப்புரு

**செயல்வல்லமை முதிர்ச்சிப் ஒப்புரு** (*Capability Maturity Model*') CMM  ஒரு வளர்ச்சி மாதிரி ஆகும். இது அமெரிக்காவின் பாதுகாப்புத் துறையினரிடம் இருந்து சேகரிக்கப்பட்ட தரவிலிருந்து உருவாக்கப்பட்ட ஒரு வளர்ச்சி ஒப்புரு ஆகும். இந்த மாதிரியையே கார்னிகி மெல்லன் பல்கலைக்கழகம் மென்பொருள் பொறியியல் நிறுவனம் (SEI) உருவாக்க அடித்தளமாக அமைந்தது. பொதுவாக இது மென்பொருள் உருவாகத்தில் பயன்படும் செயல்முறைகளை மேம்படுத்த உதவுகிறது.

## கண்ணோட்டம்
செயல்வல்லமை முதிர்ச்சிப் ஒப்புரு முதன் முதலில் அரசாங்க ஒப்பந்தக்காரர்களின் செயல்முறை திறனை மதிப்பிடும் ஒரு கருவியாக உருவாக்கப்பட்டது. செயல்வல்லமை முதிர்ச்சிப் படிமம் முதலில் வாட்ஸ் ஹம்ப்ரேவின் "மென்பொருள் செயல்முறை நிர்வகித்தல்", 1989 என்ற  புத்தகத்தில் விவரிக்கப்பட்டுள்ளத செயல்முறை முதிர்ச்சி கட்டமைப்பை அடிப்படையாகக் கொண்டது.

## மென்பொருளுக்கான செயல்வல்லமை முதிர்ச்சிப் படிமம்
### வரலாறு
ஆகஸ்ட் 1986ல் மென்பொருள் பொறியியல் நிறுவனம்(SEI) கார்னிகி மெல்லன் பல்கலைக்கழகத்தில்  மைதிரி கார்பரேஷனுடன்(MITRE Corporation) இணைந்து நிறுவங்கள் மென்பொருள் செயல்பாடுகளை மேம்படுத்துவதற்கான ஒரு செயல்முறையை வகுத்தனர்.. அமெரிக்காவின் மத்திய அரசாங்கம் மென்பொருள் தயாரிக்கும் ஒப்பந்தக்காரர்களின் திறனை அறிய இந்த முயற்சி மேற்கொள்ளப்பட்டது. சூன் மாதம் 27ஆம் தேதி மென்பொருள் பொறியியல் நிறுவனம்(SEI) முதிர்ச்சிக்கான  கட்டமைப்பை வெளியிட்டது (Humphrey 1987a) மேலும் செப்டம்பர் 1987 அந்நிறுவனம் முதிர்ச்சிக்கான வினாப்பட்டியளையும் வெளியிட்டது  (Humphrey 1987b).

மென்பொருள் பொறியியல் நிறுவனம் முதன் முதலில்  மென்பொருள்  நிறுவனங்களுக்காக முதன் முதலில் உருவாக்கப்பட்ட புத்தகம் செயல்வல்லமை முதிர்ச்சிப் ஒப்புரு:மேம்படுத்துதல் மற்றும் வழிகாட்டுதல்கள் (SEI 1995).

### மூன்று முக்கியமான பரிமாணங்கள்
மென்பொருள் பொறியியல் நிறுவனம் ஒரு நிறுவனம் நல்ல தரமான பொருள் மற்றும் சேவை அளிக்க பல பரிமான்கங்கள் முக்கியமானவை எனக் கருதியது. அதில் 
* மக்கள்
* நடைமுறைகள் மற்றும் 
* வழிமுறைகள் 
ஆகிய மூன்றும் மிக முக்கியமான பரிமாணங்கள் ஆகும்.

## மேற்கோள்கள்


பகுப்பு:தர மேலாண்மை
பைலோ பார்ன்சுவர்த்

**பைலோ டெய்லர் பார்ன்சுவர்த்** (*Philo Taylor Farnsworth*, **ஃபைலோ டெய்லர் ஃபார்ன்ஸ்வர்த்**, ஆகஸ்டு 19, 1906 – மார்ச் 11, 1971) ஒரு அமெரிக்க கண்டுபிடிப்பாளர். தொலைக்காட்சிப் பெட்டியை முழுமையான மின்னணுக் கருவியாக உருவாக்கியதில் முக்கியப் பங்காற்றியவர்.

## ஆதாரங்கள்

பகுப்பு:அமெரிக்கக் கண்டுபிடிப்பாளர்கள்
பகுப்பு:1906 பிறப்புகள்
பகுப்பு:1971 இறப்புகள்
பின்காலனித்துவத் திறனாய்வு

**பின்காலனித்துவத் திறனாய்வு** என்பது பின்காலனித்துவக் கோட்பாடுகளின் அடிப்படையிலான திறனாய்வு ஆகும். இது, "பண்பாட்டு ஆய்வு" என்பதனுள் அடங்குவது. பெரும்பாலும் ஐரோப்பியக் காலனி ஆதிக்க நாடுகளின் கட்டுப்பாட்டுக்குள் இருந்த நாடுகளையும், பண்பாடுகளையும் சேர்ந்த இலக்கியங்களை இது ஆராய்கிறது. காலனி ஆதிக்கத்துக்கு உட்பட்ட மக்கள் தொடர்பில் காலனி ஆதிக்க நாடுகளைச் சேர்ந்த படைப்பாளிகள் எழுதிய ஆக்கங்களையும் இந்த ஆய்வு உள்ளடக்கும்.

அதிகாரம், பொருளாதாரம், அரசியல், சமயம், பண்பாடு என்பவை தொடர்பான பிரச்சினைகளையும், இவை எவ்வாறு காலனித்துவ ஆதிக்கத்தின் கீழ் தொழிற்படுகின்றன என்பது குறித்தும் பின்காலனித்துவத் திறனாய்வின் கீழ் ஆய்வு செய்யப்படுகிறது. மேல் நாட்டு இலக்கியங்களும், மேல் நாட்டு வரலாறுகளும் அறிவை உருவாக்கும் முதன்மைச் சாதனங்களாகக் கருதப்படுவதைப் பின்காலனித்துவத் திறனாய்வு கேள்விக்கு உள்ளாக்குகிறது. முதலாம் உலகம், இரண்டாம் உலகம், மூன்றாம் உலகம், நான்காம் உலகம் போன்ற சொற் பயன்பாடுகள் மேலை நாடுகளின் முதன்மை இடத்தை வலுவூட்டிக் கொள்வதற்கானவை என இது விமர்சிக்கிறது.

## குறிப்புகள்

## உசாத்துணைகள்
* பஞ்சாங்கம், க., *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு., *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

## இவற்றையும் பார்க்கவும்
* திறனாய்வுக் கோட்பாடுகளின் பட்டியல்‎‎
* பின் அமைப்பியத் திறனாய்வு

பகுப்பு:திறனாய்வு
ஆர்.ஐ.பி.டி. (திரைப்படம்)

**ஆர்.ஐ.பி.டி.** (ஆங்கிலம்: R.I.P.D.) இது 2013ம் ஆண்டு வெளிவந்த அமெரிக்கா இயற்கையைக் கடந்த புனைவு நகைச்சுவைத் திரைப்படம். இது பீட்டர் எம். லென்காவ் எழுதிய சித்திரக்கதை. அதை ஜெர்மன் இயக்குநரான ராபர்ட் ஷ்வென்ட்கே படமாக எடுத்திருக்கிறார். கடந்த ஜனவரியிலேயே முழுப் படமும் முடிந்துவிட்டது. சூன் 28ம் தேதி படத்தை வெளியிடுவதாக அறிவிக்கப்பட்டிருந்தாலும் சூலை 19, 2013 அன்றுதான் வெளியானது.

## வெளி இணைப்புகள்
* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
ஜேட் ராபிட்

**ஜேட் ராபிட்** அல்லது **யுடு** (Jade Rabbit)என்று பெயரிடப்பட்ட விண்கலன் சீனாவால் 02.12.2013 (திங்கட்கிழமை) அதிகாலை 1.30 மணிக்கு விண்ணிற்கு அனுப்பப்பட்டுள்ள ஒன்றாகும். இது ஆறு சக்கரங்களுடன் 120 கிலோ எடைகொண்டது. ஜிசாங் செயற்கைக் கோள் ஏவுதளத்திலிருந்து 56.4 மீட்டர் நீளம் கொண்ட 'சாங் இ-3' ஏவூர்தி வெற்றிகரமாக விண்ணில் செலுத்தப்பட்டது. இது யுடு (ஜேட் ராபிட்) என்ற விண்கலம், டெலஸ்கோப் மற்றும் ஒரு ரோபோட்டிக் லேண்டர் கொண்டது.

ஜேட் ராபிட் பகி புதிய தொழில்நுட்பத்தில் சாங்-3 என்ற விண்கலம் மூலம் 3பி- கேரியர் ராக்கெட் கொண்டு   சிச்சுவான் மாகாணத்தில் உள்ள சிச்சங் ஏவுகணைத்தளத்திலிருந்து விண்ணுக்கு அணுப்பப்பட்டது.

## மேற்கோள்கள்

பகுப்பு:சீன விண்வெளித் திட்டங்கள்
பஞ்ச லிங்க தலங்கள்

இந்தியாவின் கர்நாடக மாநிலம், மாண்டியா மாவட்டம், தலக்காட்டில் உள்ள ஐந்து சிவ தலங்கள் **பஞ்ச லிங்க தலங்கள்** என அழைக்கப்படுகின்றன  இவை வட இந்தியாவின் பஞ்ச பூதத் தலங்களைப் போல் மிகவும் பிரசித்தி பெற்ற காசிக்கு சமமானதாக வகைப்படுத்தப்படுகின்றன. இத்தல கோபுரங்கள் அனைத்தும் ஓய்சாளா சிற்ப முறைகளில் கட்டப்பட்டவையாகும்.

பஞ்ச லிங்க தலங்கள்: 
# அர்கேசுவரர் லிங்கத்தலம்
# பாதாளேசுவரர் லிங்கத்தலம்
# மரனேசுவரர் லிங்கத்தலம்
# மல்லிகார்ச்சுனர் லிங்கத்தலம்
# வைத்தியநாதேசுவரர் லிங்கத்தலம்

இந்த ஐந்து தலங்களையும் இணைத்து பஞ்சலிங்க தரிசனம் விசேடமாகக் கொண்டாடப்படுகிறது.

## ஆதாரங்கள்


பகுப்பு:கர்நாடகாவில் உள்ள சிவன் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பசிபிக் ரிம்

**பசுபிக் ரிம்** (தமிழில்: ருத்ர நகரம்) 2013 ஆம் ஆண்டு வெளிவந்த ஐக்கிய அமெரிக்க அறிவியல் திரைப்படம் ஆகும். ரூ. 1600 கோடி செலவில் 103 நாட்கள் இதன் படப்பிடிப்பு நடந்துள்ளது. டிராவிஸ் பீச்சம், கில்லெர்மோ டெல் டோரோ இயக்கி உள்ள இப்படத்தை கில்லவர்மோ நவாரோ ஒளிப்பதிவு செய்திருக்கிறார். ரமீன் ஜவாடி இசை அமைத்திருக்கிறார். சார்லி ஹன்னா, இட்ரிசு எல்பா, சார்லிடே, ரிங்கோ கிருச்சி உள்ளிட்ட பல நட்சத்திரங்கள் நடித்துள்ளனர்.

## நடிகர்கள்
* சார்லி ஹன்னா
* இட்ரிசு எல்பா
* சார்லிடே
* ரிங்கோ கிருச்சி

## மொழி மாற்றம்
இப்படம் தமிழில் ருத்ர நகரம் என்ற பெயரில் முப்பரிமாண (3டி) வடிவில் மொழி மாற்றம் செய்யப்பட்டு என்.ராமசாமியின் ஸ்ரீ தேனாண்டாள் பிக்சர்ஸ் வெளியிட்டது.

## படப்பிடிப்பு
ரூ. 1600 கோடி செலவில் 103 நாட்கள் இதன் படப்பிடிப்பு நடந்துள்ளது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பஞ்ச மகாயக்ஞம்

**பஞ்ச மகாயக்ஞம்** என்பது ஒரு இல்லற வாழ்வில் ஈடுபடுபவன் அறவழியில் பணம் ஈட்டி, இல்லறத்தை நல்லறமாக நடத்தி, செய்ய வேண்டிய காரியங்கள் எனப்படுகிறது. பஞ்ச மகாயக்ஞங்கள் செய்வது சிறந்தது என இந்து சமய வேத வேதாந்த சாத்திரங்கள் கூறுகிறது. யக்ஞம் ஐந்து வகைப்படும்.

## தேவ யக்ஞம்
வேத மந்திரங்கள் ஓதுவது, ஓதுவித்தல். வேதங்கள் ஓதி வேள்வி வளர்த்து தேவர்களை மகிழ்விப்பது.

## பிரம்ம / ரிஷி யக்ஞம்
உபநிடதங்கள், பிரம்ம சூத்திரம், பகவத் கீதை, இதிகாசங்கள், திருமுறை, திருக்குறள் போன்ற மகான்களின் தெய்வீக நூல்களை கேட்டல், படித்தல் மற்றும் அவைகளை சிந்தித்தலே பிரம்ம யக்ஞம் அல்லது ரிஷி யக்ஞம் ஆகும்.

## பித்ரு யக்ஞம்
நீத்தார் வழிபாட்டின் மூலம் நமது மூதாதைர்களுக்கு சிரார்த்தம், திதி, தர்ப்பணம் கொடுப்பதின் மூலம் மகிழ்விப்பது.

## மனுஸ்ய யக்ஞம்
வீட்டிற்கு வரும் அதிதிகளுக்கு தங்க இடம் அளித்து, அமுது படைத்து விருந்தோம்புவது.

## பூத யக்ஞம்
பசு, காகம் போன்ற விலங்குகளுக்கு உணவு வழங்குதல்.

## மேற்கோள்கள்

## வெளி இணைப்புகள்
*Pancha Maha Yagna  
*இந்து மதத்தில் பஞ்ச மகாயக்ஞம்

பகுப்பு:இந்து மெய்யியல் கருத்துருக்கள்
பகுப்பு:இந்து சமய வழிபாடுகள்
சாக்கு ஓட்டம்

**சாக்கு ஓட்டம்** விளையாட்டுப் போட்டிகளில் ஒன்று. விளையாட்டுப் போட்டியன்று பள்ளிகளில் மாணவர்களும், விழாக்காலங்களில் சங்கங்களில் உறுப்பினர்களும் பங்கேற்பர். கீழிருந்து இடுப்பு வரை சாக்குகளைப் போர்த்திக் கொண்டு கைகளால் பிடித்தபடி, தாவித் தாவி இலக்கை அடைய வேண்டும். கீழே விழுபவர் ஆட்டத்தில் இருந்து நீக்கப்படுவார். முதலில் இலக்கை அடைபவர் வெற்றியாளர் ஆவார். குறைந்த நீளத்திற்கு இந்தப் போட்டி நடைபெறும். இந்த போட்டி தமிழ்நாட்டில் நடைமுறையில் உண்டு.

பகுப்பு:விளையாட்டுகள்